Техничка школа „Никола Тесла“

Сурдулица

**РАЗВОЈНИ ПЛАН ШКОЛЕ**

Сурдулица, фебруар 2018.

**ЛИЧНА КАРТА ШКОЛЕ**

Техничка школа ''Никола Тесла'' у Сурдулици, основана је 24. aвгуста 1924. године. Школу је свечано отворио краљ Александар I Карађорђевић. Специфичност школе, поред тога што се налази поред градске цркве Св. Ђорђа, је што се у склопу зграде школе налази Спомен Костурница, која је од 2017. год. проглашена Споменом Светих Сурдуличких Мученика, а обележавање дана Св. Сурдуличких Мученика сада се налази у Црквеном календару. То је значајно посебно из угла школе јер школа има важну улогу у очувању тог верског, културног и националног споменика.

Техничка школа ''Никола Тесла'' броји 435 ученика и значајан и велики број ученика из суседних општина и региона и 67 запослена радника, а од тога 50 наставника. У школи постоји 17 одељења и она нуди следеће смерове:

- Техничар Безбедности ( IV степен ), подручје рада – Право и Економија,

- Техничар друмског саобраћаја( IV степен ),

- Електротехничар рачунара ( IV степен ),

- Електротехничар енергетике ( IV степен ).

Школа има три функционалне зграде и спортске терене за физичке активности и обуку. У оквиру школе постоји и Саобраћајна школа за обуку возача и полагање за возачку дозволу, која финансира обуку својих ученика са саобраћајног смера, а осталим ученицима школе нуди обуку по изразито повољним условима. Школа омогућава ванредну наставу и стицање диплома, а за своје ученике бесплатно ванредно стицање звања са других смерова које нуди. Лепо је што школа има Школски аутобус који сама финансира за ученике који путују из суседних општина и околних насеља.

У школи постоје видови неформалног образовања, развијене интерне активности, али и екстерне, па нпр. постоји Дрaмска секција и глумачка позоришна екипа која наступа са представама у граду и региону. Постоји и Информатичака секција, Ликовна секција и сл. Школа већ неколико година има свој школски часопис који ученици у сарадњи са наставницима уређују, као и стручни часопис „Информатор за безбедност“. С обзиром на смер за безбедност постоји и обука у борилачким вештинама и стрељаштву. Високо је развијен програм сарадње са локалном средином, а посебно са Канцеларијом за младе и са Удружењима грађана, па наши ученици сваке године имају прилику да учествују у разним пројектима и програмима неформалног образовања и друштвеног активизма. Такође, ученици наше школе обављају праксу у релевантним локалним институцијама, компанијама и предузећима, а организује се и велики број студијских путовања и екскурзија. Богатство је активности, понуде и квалитета који наша школа нуди и гарантује.

**АНАЛИЗА СТАЊА У ШКОЛИ**

У току школске 2016/2017. и 2017/2018. год. интезивније се радило на активностима предвиђеним Развојним планом школе из претходног петогодишњег периода и начињене су неке значајне новине у животу и раду школе. У школи се значајно радило на Етосу и условима рада, па су иновиране и оплемењене просторије школе наставним средствима, обележјима и достигнућима и резултатима ученика. Конституисани су стручни активи и школски тимови који се посебно баве значајним сегментима живота и рада школе, па тако постоје: Стручни актив за развојно планирање, Стручни актив за развој школског програма, Школски тим за безбедност ( заштиту ученика од насиља, злостављања и занемаривања ), Тим за инклузију, Тим за каријерно вођење и саветовање, Тим за самовредновање, и наравно, Педагошки колегијум, који координира рад наведених тимова и актива. У школи се редовно и свакогодишње организују и реализују семинари стручног усавршавања.

Школа је ушла у пројекат Енергетске ефикасности, чија је укупна вредност 500,000.00 еура и који подразумева значајне измене и унапређење услова живота и рада у школи, нпр. израдња новог крова, инсталације, прозори и врата, тоалети, спортска балон сала итд. Радови на реализацији пројекта требали су да отпочну календарске 2017. године али су одложени из спољашних разлога и надамо се да ће отпочети календарске 2018. године.

|  |  |  |  |
| --- | --- | --- | --- |
| УНУТРАШЊА АНАЛИЗА | | ШКОЛА У ОДНОСУ НА ОКРУЖЕЊЕ | |
| Предности (снаге) | Недостаци(слабости) | Могућности | Опасности |
| * Стабилност у управљању и руковођењу школом * Стручни и релативно млад наставни кадар * Спремност наставника за стручно усавршавање * Сарадња са локалном заједницом * Сарадња са многим релевантним институцијама и актерима (на свим нивоима) * Стално иновирање и спремност за отварање нових образовних профила * Разноврсне ваннаставне активности и неформални видови образовања (један број наставника) * Постојана сарадња и заједничка учешћа ученика и наставника ( акценат на ученицима ) у свим активностима, животу и раду школе * Саобраћајна школа * Повезаност теорије и праксе * Дисциплина ученика * Планирање и организовање стручног усавршавања ван установе | * Недовољна опремљеност школе савременим наставним средствима * Одређени део наставног кадра негује традиционалне видове наставе (фронтални рад, једносмерна комуникација, акценат на себе као ауторитет, недовољно уважавање личности ученика…) * Недовољно планирање и организација стручног усавршавања у установи * Постојање великог броја деце лошег материјалног стања * Нема инклузивног и интеркултуралног образовања (неприпремљеност наставника) * Нема индивидуализованог приступа ученицима у образовању * Општи успех ученика * Недовољна укљученост родитеља у каснијим разредима ученика | * Умреженост са другим образовним установама * Умреженост са локалним и културним институцијама * Додатно оснаживање сарадње са локалном самоуправом * Подршка медија * Јачање везе и сарадње са стручним и социјалним партнерима * ЕУ интеграције (фондови и донације) * Сарадња са НВО | * Мали број ученика који завршавају основну школу и уписују средњу у односу на број ученика који наша школа уписује * Значајан број ученика са лошом образовном основом који долази из основног образовања * Доживљавање иновација (интеркултуралност, инклузија, стручно усавршавање, вредновање) као споља наметнутог утицаја |

**МИСИЈА ШКОЛЕ**

Техничка школа „Никола Тесла“ је средња стручна школа која васпитава, образује и стручно оспособљава ученике за трећи, четврти и пети степен за следећа подручја: електротехника, саобраћај, економија и право. Изражена је специфичност наше школе, а огледа се у богатству активности и понуде, као што је један од ретких смерова за Безбедност, Саобраћајна школа и обука возача, Школски аутобус, бесплатни уџбеници, разне ученичке ваннаставне активности итд.

Мисија наше школе је да подстиче и помаже лични развој ученика и наставника, а са тим и локалне средине, друштва и државе, развојем свести о правима и одговорностима, неговањем позитивних међуљудских односа, разумевања и уважавања, изградњом става и система вредности, позитивних карактеристика понашања и навика, стицањем знања, вештина и развојем способности, тј оспособљавањм за рад, друштвени живот и наставак школовања.

**ВИЗИЈА ШКОЛЕ**

Стварамо савремену, креативну, ефикасну, квалитетну школу, прилагођену потребама и интересовањима ученика, наставника и друштва, повезану са локалном заједницом, у којој ће се сви пријатно и задовољно осећати и радо долазити и која ће бити одлична основа и одскочна даска за даље школовање и изградњу каријере на путу на коме наши ученици постају добри, морални, поштени, одговорни, свесни, способни, вредни и успешни грађани наше општине и наше земље.

**АКЦИОНИ ПЛАН РАЗВОЈНОГ ПЛАНА ШКОЛЕ**

**ОБЛАСТИ ПРОМЕНЕ (стратегија развоја)**

Промене треба планирати у свим следећим областима школског живота и рада које представљамо као хијерархизован процес:

1. Организација рада школе и руковођење

2. Школски програм и Годишњи план рада

3. Ресурси

4. Школски етос

5. Настава и учење

6. Подршка ученицима

7. Образовна постигнућа

**1. Организација рада школе и руковођење**

У школи се обавезе и задужења запосленима деле у складу са Законом, на основу стручности, знања и способности. Подела обавеза и задужења је јасна, прецизна и углавном правовремена и доприноси ефективности и ефикасности рада школе. Адекватном поделом послова обухваћени су сви аспекти живота и рада школе. У школи постоји добра координација рада органа управљања, стручних органа и осталих служби. За посебно важне сегменте у животу и раду школе, а прописано Законом и Статутом школе, формирани су стручни активи и школски тимови, у којима су активну улогу узели релевантни актери из редова наставника, стручних сарадника, ученика, представника родитеља и локалне самоуправе. Сви у школи су упознати са ресурсима који им стоје на располагању, што доприноси већој ефективности рада у школи. Обавезе и задужења ненаставног особља су добро организоване и координисане и реализују се квалитетно и правовремено, што је од посебног значаја за нашу школу која има изражене потребе у том смислу јер поседује велико двориште, три функционалне зграде, саобраћајну школу и сл.

***1. РАЗВОЈНИ ЦИЉ:*** Праведно, транспарентно и демократично руковођење са већим степеном одговорности у управљању јавним средствима које ће допринети повећању ефикасности и успешности остваривања постављених образовних циљева, али и континуирано спровођење самовредновања и вредновања рада.

1.1. **ЗАДАТАК:** Директор је добар сратег, организатор, контролор, комуникатор, доносилац одлика, иноватор, мотиватор и вођа школских тимова.

**1.1.1.** **Активност:** Подизање квалитета комуникације и међуљудских односа свих школских актера.

**1.1.2. Активност:** Реализација, координација стручним већима, радним групама и школским тимовима

**1.1.3. Активност:** Развијање сарадње са родитељима и локалном заједницом.

**1.1.4. Активност:** Развијање сарадње са партнерским школама и организацијама.

**1.1.5. Активност:** Анализа оствареног.

* ***Евалуација:***

- Носиоц активности: Директор школе.

- Време реализације активности: Континуирано током школске године.

- Критеријум успеха: Број индивидуалних разговора са запосленима и ученицима; Број реализованих радних састанака; Број реализованих пројеката који укључују родитеље и локалну заједницу; Број остварених сарадњи са партнерским школама и организацијама; Анализа показује висок степен реализације.

- Извори доказа: Извештаји о раду директора.

**1.2. ЗАДАТАК:** Обављање послова из проширене делатности школе.

**1.2.1.** **Активност:** Организовање курсева за стране језике.

**1.2.2. Активност:** Организовање курсева за рад на рачунару.

**1.2.3. Активност:** Организовање припремне наставе за полагање пријемних испита.

**1.2.4. Активност:** Припрема и усклађивање плана рада са планом осталих образовно-васпитних активности.

**1.2.5. Активност:** Припрема одговарајуће документације и материјала за рад.

**1.2.6. Активност:** Припрема простора за рад.

**1.2.7. Активност:** Сумирање резултата и састављање извештаја.

* ***Евалуација:***

- Носиоци активности: Стручна већа, Директор, Педагог, Комисија за избор наставних предмета, Шеф рачуновођства.

- Време реализације активности: Током школске године.

- Критеријум успеха: Реализација курсева ( страни језици, информатика ); Организована припремна настава за матуранте; Курсеви и припремна настава не ремете наставни процес; Припремљена је документација и материјал за несметан почетак и ток рада; Припремљен је простор за несметани почетак и ток рада; Извештај.

- Извори доказа: Документација и извештај.

**1.3.** **ЗАДАТАК:** Самовредновање Школског развојног плана, његове реализације и постигнутих ефеката.

**1.3.1. Активност:** ШРП – структура и садржај.

**1.3.2. Активност:** Реализација ШРП.

**1.3.3. Активност:** Ефекти реализације.

* ***Евалуација:***

- Носиоц активности: Актив за школско развојно планирање; Сви запослени.

- Време реализације: Сваке школске године ( 2018-2023 ) по уређеним областима.

- Критеријум успеха: Кључне области су јасно исказане и имплицирају промене у школи; Остварен је највећи могући део ШРП; Ефекти реализације ШРП су јасно видљиви.

- Извори доказа: ШРП, Извештаји о реализацији, Записници са наставничких већа и педагошког колегијума.

**2. Школски програм и годишњи план рада**

Школски програм и годишњи план рада су састављени у складу са законом и садрже све прописане садржаје. Њима се обезбеђује остваривање наставних планова и програма и потреба ученика и родитеља, школе и јединице локалне самоуправе и заснован је на реалним потенцијалима школе.

***2. РАЗВОЈНИ ЦИЉ:*** Усавршавање и усклађивање Годишњег плана са потребама и условима рада Школе.

**2.1. ЗАДАТАК**: Унапређење Годишњег плана рада школе.

**2.1.1. Активност:** Упознавање наставника са садржајем и функцијом Годишњег плана рада школе и процесом његове израде.

**2.1.2. Активност:** Упознавање наставника са садржајем и функцијом Школског развојног плана и процесом његове израде.

**2.1.3. Активност:** Усаглашавање Годишњег плана рада школе са Школским развојним планом.

**2.1.4. Активност:** Усклађивање планова рада стручних већа – Наставничког већа, Одељењских већа, Педагошког колегијума.

**2.1.5. Активност:** Усклађивање планова рада стручних већа за област предмета.

**2.1.6. Активност:** Усклађивање индивидуалних планова рада одељенских старешина.

**2.1.7. Активност:** Усклађивање планова рада секција и организације ваннаставних активности у складу са реалном могућношћу реализације.

**2.1.8. Активност:** Анализа урађеног усклађивања.

* ***Евалуација:***

- Носиоц активности: Директор и педагог школе; Актив за школско развојно планирање; Тим за израду Годишњег плана рада школе; Стручна већа за област предмета; Одељенске старешине свих разреда; Председници секција;

- Време реализације: 1– септембар сваке школске године; 2- септембар сваке школске године на седницама наставничког већа и педагошког колегијума; 3- јун сваке школске године; 4- август и септембар сваке школске године; 5- август и септембар сваке школске године; 6- август и септембар сваке школске године; 7- август и септембар сваке школске године; 8- јун и јул сваке школске године.

- Критеријуми успеха: Сви наставници познају Годишњи план рада школе и схватају његов значај и функцију; Сви наставници познају Школски развојни план и схватају његов значај и функцију; Актив за развојно планирање је дао препоруке за усаглашавање и унапређење израде Годишњег плана рада; Усклађени и побољшани планови рада стручних већа; Усклађени и побољшани планови рада стручних већа за област предмета; Усклађени и побољшани планови рада одељенских старешина; Усклађени и побољшани планови рада секција; Усклађен и побољшан Годишњи план рада школе.

- Извори доказа: Годишњи план рада школе; Записници са седница наставничког већа и педагошког колегијума; Извештај Актива за школско развојно планирање; Годишњи план рада школе и Годишњи извештај.

**3. Ресурси**

Људски ресурси: Наставници имају одговарајући степен и врсту стручне спреме прописане Правилником. Запошљен је потребан број кадрова. План стручног усавршавања наставника реализује се делимично и потребно је њихово веће укључивање у разноврсне облике стручног усавршавања у установи, док је планирање и реализација облика стручног усавршавања ван установе добра, континуирана и квалитетна. Школа учествује често у реализацији различитих пројеката институција и организација везаних и за наставне и ваннаставне активности ( Министарства просвета и спорта, факултети, институти, међународне организације, НВО...). Материјално-технички ресурси: Просторни услови ( учионице, кабинети, библиотека, пратеће просторије, двориште...) одговарају нормативима и адекватно се одржавају. Фискултурна сала није прилагођена потребама и броју ученика школе и неопходна је њена промена и реновирање, па је у плану школе израда Балон-сале за чију изградњу постоји урађен пројекат и, оно у чему се успело а планирано је из предходног развојног плана, а то је да су одобрена и средства преко пројекта Енергетске ефикасности који је подписан за нашу школу и где се још чека на почетак радова који су такође одобрени. Тим пројектом школа ће добити нове и савремене техничке и просторне услове, чиме ће се остварити још један аспект нога што је у овом делу планирано из предходног развојног плана. Две од три зграде школе доприносе остваривању безбедног, стимулативног и пријатног окружења и постојан је континуиран рад и брига на стварању бољих услова и модернизације, па је пројектом Енергетске ефикасности планирано рушење те треће зграде ( Бараке ) јер је процењено њено штетно деловање на здравље ученика због постојања одређених грађевинских материјала и адаптација услува за рад у две зграде. Финансијски ресурси: Школски извори средстава су буџет, подршка локалне самоуправе и заједнице, самостални приходи, саобраћајна школа, али је потребно више радити и на приходима од разних донатора и учешћем у пројектима. Школа ће се више ангажовати на учешћима на конкурсима за додељивање средстава на основу пројеката. С обзиром на велике капацитете школе и постигнућа школи би добро дошла додатна материјална и финансијска средства. Школа је делимично успела у овим настојањима потписивањем пројекта Енергетске ефикасности али још увек чека на почетак радова. Финансијски план и расподела средстава у складу су са приоритетима школе.

***1. РАЗВОЈНИ ЦИЉ:*** Обезбедити савремен, стручан, мотивисан и за реформу спреман наставни кадар, као и његов развој кључних способности: самоиницијативност, аналитичко мишљење, укључености у тимски рад, самосталност и сл.

**1.1. ЗАДАТАК:** Развијати систем стручног усавршавања и континуираног развоја наставника, стручних сарадника и директора.

**1.1.1. Активност:** Анализа потреба и израда плана стручног усавршавања на свим нивоима.

**1.1.2. Активност:** Понудити и омогућити различите облике стручног усавршавања наставника.

**1.1.3. Активност:** Мотивисати наставнике за анализе наученог на семинарима на нивоу стручних већа.

**1.1.4. Активност:** Мотивисати наставнике за употребу новостечених вештина и знања кроз разне облике професионалних активности.

**1.1.5. Активност:** Оформити мрежу предметних сарадника (могу и стручна већа) за размену искустава наставника између школа.

* ***Евалуација:***

- Носиоци активности: Стручна већа за област предмета, Педагошки колегијум; Директор, Педагог; Актив за школско развојно планирање; Стручни сарадници, Предметни наставници.

- Време реализације: Континуирано током школске године.

- Критеријуми успеха: Утврђене су потребе и направљен је план стручног усавршавања; Број наставника који пролазе обуке на годишњем нивоу; Утврђена је анализа наученог на семинарима; Наставници примењују знања и вештине у свом раду усвојене на обуци; Стечена искуства се успешно размењују.

- Извори доказа: Извештаји актива за школско развојно планирање; Извештаји Стручних већа; Писане припреме наставнике, хоризонталне евалуације, анализе директора и педагога.

**1.2.** **ЗАДАТАК**: Подстицати професионални развој наставника, стручних сарадника и директора.

**1.2.1. Активност:** Утврђивање потреба и израда плана напредовања и професионалног развоја наставника, стручнх сарадника и директора.

**1.2.2. Активност:** Развијање менторских односа на релацији наставник – ментор и наставник-приправник.

**1.2.3. Активност:** Мотивисати наставнике да стекну звање ментора, саветника и вишег пеагошког саветника.

**1.2.4. Активност:** Омогућити приказ истраживања и пројеката које су у школи спроводили наставници.

**1.2.5. Активност:** Омогућити приказ објављених стручних чланака, рецензија, стручних књига и уџбеника.

**1.2.6. Активност:** Анализа професионалног развоја запослених.

* ***Евалуација:***

- Носиоци активности: Предметни наставници, директор и педагог школе; Стручна већа, Педагошки колегијум.

- Време реализације: На почетку сваке школске године; По потреби; Током школске године.

- Критеријуми успеха: Утврђене су потребе и направљен је план професионалног развоја запослених; Број наставника који су били ментори приправницима у школи и ван ње; Број наставника који је стекао одређена звања; Број приказа истраживања и пројеката наставника; Број приказа објављених стручних чланака, рецензија, стручних књига и уџбеника; Број наставника и руководећег кадра у школи који на годишњем нивоу користе могућности професионалног развоја.

- Извори доказа: Извештаји актива за школско развојно планирање.

**4. Школски етос**

Ово подручје рада и живота школе сагледава се кроз атмосферу и међуљудске односе који владају у школи, преко угледа и промоције школе, партнерства са родитељима, школским одбором и локалном заједницом. У школи се негује слобода изражавања и уважава се право свих актера да траже, примају и дају информације. Уважавају се мишљења и захтеви одељењских заједница и ђачког парламента који доприносе квалитетнијем раду школе. Основна обележја школе ( табла са називом, лична карта са свим основним информацијама...) истакнута су на видним местима. Школа има и посебна обележја ( амблем, монографију, школски часопис, интернет сајт и презентацију...). У школи се одвијају традиционалне манифестације ( приредбе, такмичења, спортске активности, трибине, изложбе...) у које су укључени сви актери школе. Школа је и место културних дешавања у својој средини и томе, својим активностима, доприносе сви актери школе. Родитељи су укључени у живот и рад школе и редовно се информишу и сарађују. Постоји Савет родитеља преко кога се активно остварује сарадња. Школа и школски одбор постоје у заједничком циљу, а то је напредак школе. Школа планира и остварује сарадњу са другим релевантним партнерским институцијама и организацијама ( културним, хуманитарним, еколошким, НВО...) и активно је повезана са дешавањима и животом локалне заједнице. Тим за самовредновање, на основу Плана самовредновања и на основу претходног Развојног плана дефинисао је у претходној фази свог рада Етос као приоритетну област на којој треба радити и коју треба унапредити и тако је доста урађено у тој области и школа је добила тиме један потпуно нови сјај јер су иновиране и оплемењене просторије школе обележјима и достигнућима, радовима и резултатима ученика. У том процесу сви запошљени су заједно са наставницима узели учешће и дали допринос, свако из свог угла компетентности, па је школа попримила изглед у складу а аспектима својих образовних програма и профила.

***1. РАЗВОЈНИ ЦИЉ:*** Подићи ниво препознатљивости статуса и угледа школе, ученика и свих запослених даљим истицањем њених основних и посебних обележја, промоцијом ученичких постигнућа и резултата рада наставника, али и подизањем нивоа културе понашања.

**1.1. ЗАДАТАК:** Презентовати школу путем Веб-сајта; занчајне информације превести на енглески језик; редовно га ажурирати.

**1.1.1. Активност:** Формирати Школски тим за одржавање сајта

**1.1.2. Активност:** Поделити улоге и одговорности члановима Тима заодржавање сајта.

**1.1.3. Активност:** Унапређење идејног решења сајта.

**1.1.4. Активност:** Омогућити успешнију комуникацију и сарадњу са ученицима, наставницима, локалном средином и Републиком.

**1.1.5. Активност:** Превођење делова сајта на Енглески језик.

**1.1.6. Активност:** Извештај о реализацији.

* ***Евалуација:***

- Носиоци активности: Секције за рачунарство и информатику, предметни професори, Ученички парламент и заинтересовани родитељи; Тим за ажурирање сајта.

- време реализације: Континуирано током школске године; На крају школске године.

- Критеријуми успеха: Сваки члан има своју област за коју је задужен и редовно је ажурира; Школски сајт је побољшан; Сајт се редовно ажурира и бележи се повећани преглед; Најбитније информације о школи преведене су на енглески језик; Извештај о унапређењу сајта на годишњем нивоу.

- Извори доказа: Школски сајт; Извештај Актива за развојно планирање.

**5. Настава и учење**

У подручју наставе и учења, по питању планирања и припремања, реална ситуација код наших наставника није баш на задовољавајућем нивоу. Наставници имају глобалне/тематске планове, али немају сви оперативне планове. Наставници недовољно сарађују при планирању, што се неповољно одражава на тематске и временске корелације међу предметима. Планирање наставника ретко обухвата корелације настале анализом резултата рада. Значајан део наставника недовољно уважава различите могућности и потребе ученика. У области наставног процеса, информације, питања и упуства наставника су добро формулисана, недвосмислена и добро осмишљена. Постојана је у неким случајевима једносмерна комуникација и фронтални и традиционални начин рада Наставни процес није у довољној мери прилагођен различитостима ученика и њиховим реалним капацитетима и потенцијалима. Оцењивање и праћење напредовања ученика ученика се одвија редовно и у континуитету, као резултат систематског праћења рада и напредовања ученика. Оцењивање се обавља сагласно прописаним Правилником о оцењивању ученика и утврђеним националним стандардима. Наставници примењују и формативно и сумативно оцењивање, али недовољно увиђају повезаност сопственог рада са оценама својих ученика. Информисање о успеху је редовно, јасно и по утврђеним правилима.

***1. РАЗВОЈНИ ЦИЉ:*** Наставни планови треба да обезбеђују повезаност и координацију наставних садржаја како у оквиру одређеног предмета, тако у сродних наставних предмета, и то: хорзонталну корелацију (у оквиру једне школске године, једног разреда) ивертикалну корелацију ( у току целокупног школовања). Дакле, повезивањем наставних предмета у заједничке дидактичке целине покушати избећи предметну изолацију, расцепљеност и непотребно понављање истих садржаја.

**1.1. ЗАДАТАК:** Увидети значај континуираног планирања и припремања како годишњег, тако и месечног рашчлањавања на наставне целине, наставне теме и наставне јединице. Схватити да добра организација отклања анархију у раду. Увидети значај иновирања наставе, као и препоруке за бољи будући рад.

**1.1.1. Активност:** Годишње планирање – успоставити унутар предметну и међупредметну интеграцију и корелацију.

**1.1.2. Активност:** Месечно планирање – унапредити планирање наставног рада уношењем и осмишљавањем иновација.

**1.1.3. Активност:** Дневно планирање – унапредити планирање наставног рада са аспекта организације, садржаја и методике.

**1.1.4. Активност:** Урадити свакодневну анализу сопстврног рада и саставити препоруке за будући добар сопствени рад.

**1.1.5. Активност:** На основу анализе сопственог рада планирати додатну и допунску наставу.

**1.1.6. Активност:** Састављање извештаја о постигнутим променама.

* ***Евалуација:***

- Носиоци активности: Предметни наставници; Педагог школе; Стручна већа за област предмета; Актив за ШРП.

- Време реализације: Август сваке школске године; На месечном нивоу; Свакодневно; Континуирано; Јун сваке школске године.

- Показатељи успеха: Успостављене су могуће корелације у оквиру и ван наставног предмета. Доминантан је тимски рад наставника при пригодишњем планирању; Месечно планирање је унапређено и садржи потребне иновације у раду; Постигнута је боља и прегледнија организација у раду свих наставника; Припреме наставника садрже анализу и препоруке; Предметни наставници су мотивисани да искажу своје ставове; Стручна већа афирмишу овакав начин рада и редовно бележе позитивне примере.

- Извори доказа: Годишњи и месечни планови рада предметних наставника; Припреме наставника; Планови додатне и допунске наставе; Записници стручних већа.

***2. РАЗВОЈНИ ЦИЉ:*** Превазилажење наставе која је пртежно заснована на предавањима. Постизање квалитета наставе кроз примену савремених метода, облика и наставних средстава уз активно коришћење и уважавање наставникове живе речи. Постизање континуитета при оцењивању.

**2.1. ЗАДАТАК:** Демонстрација угледних и огледних часова применом активних метода у оквиру спровођења различитих видова индивидуализације и диференцијације наставе (индивидуални, рад у паровима, групни рад, настава на више нивоа сложености) укључивањем савремених система наставе (проблемска, програмирана, егземпларна).

**2.1.1. Активност:** Утврдити план одржавања угледних и огледних часова укључујући различите обике рада и савремене системе наставе.

**2.1.2. Активност:** Прибављање потребне литературе и израда материјала потребног за реализацију часова на основу различитих облика и система наставе.

**2.1.3. Активност:** Демонстрација угледних и огледних часова на основу различитих облика и система наставе.

**2.1.4. Активност:** Анализа на нивоу стручних већа за област предмета.

* ***Евалуација:***

- Носиоци активности: Стручна већа за област предмета; Педагог; Наставници; Директор.

- Време реализације: Август сваке школске године; Континуирано; Недељу дана после сваког одржаног часа.

- Критеријум успеха: Прецизан, на месечном нивоу утврђен план реализације; Потребне информација о методологији и различитим стратегијама поучавања и учења су прикупљене, а дидактички материјал је израђен; Сваки предметни наставник реализовао је по два угледна и огледна часа годишње; Реализовани часови су допринели побољшању наставе и постигнућа ученика.

- Извори доказа: Индивидуални месечни планови наставника, планови стручних већа; Белешке предметних наставника; Писана припрема наставника, дневник рада; Записници стручног већа и евиденција директора и педагога.

**2.2. ЗАДАТАК:** Развијањем личне одговорности ученика за сопствено напредовање и постигнуте резултате редуковати репродуктивни приступ учењу.

**2.2.1. Активност:** Не одступати од на почетку школске године утврђеног распореда контролних и писмених задатака.

**2.2.2. Активност:** Усмено оцењивање унапред договорити са ученицима.

**2.2.3. Активност:** Приликом оцењивања обавезно питати за мишљење ученика који је одговарао и одељење.

**2.2.4. Активност:** Оцена је у служби повратне информације ученику и садржи препоруке за његов даљи рад.

**2.2.5. Активност:** Анализа резултата (о напретку ученика, успешности континуиране евалуације).

* ***Евалуација:***

- Носиоци активности: Предметни наставници.

- Време реализације: Континуирано током школске године; На крају првог и другог полугодишта.

- Критеријум успеха: Реализовани предвиђени писмени задаци и контролне вежбе; Ученици су упознати са усменом провером знања и спремни долазе на час; Ученици се подстичу да буду објективни приликом процене сопственог и туђег знања; Препоруке су упуство за даљи рад; Постигнут је континуитет у оцењивању и самим тим је доста урађено на сузбијању кампањског учења.

- Извори доказа: Књига евиденције; Извештај Актива за развојно планирање; Извештај Стручних већа.

**6. Подршка ученицима**

Школа пружа подршку својим ученицима водећи бригу о њиховој безбедности и сигурности у школи, праћењем њиховог физичког, здравственог и емоционалног стања и социјалних потреба. Што се тиче подршке у учењу ту има простора за поправљање и напредовање, јер се недовољно пажња посвећује увођењу ученика у технике учења, развијању мотивације, инклузији, самооцењивању... Школа и наставници воде бригу о подстицању позитивних ставова и развоју социјалних вештина, демократског духа и ученичких иницијатива и активности. Такође, школа нуди и обезбеђује основне информације о могућностима даљег школовања или запошљавања.

***1. РАЗВОЈНИ ЦИЉ:*** Сензибилисати ученике и све запослене у школи за квалитетније међусобне односе у циљу стварања подстицаје радне атмосфере.

**1.1. ЗАДАТАК:** Обезбедити безбедно и сигурно партиципирање свих учесника васпитно – образовног процеса.

**1.1.1. Активност:** Утврдити безбедносно стање школе путем анкетног упитника за ученике.

**1.1.2. Активност:** Едукација и информисање о облицима насиља, злостављања и занемаривања свих заинтересованих страна (код ученика развити одговорност за властите поступке, бригу о другима и сараднички однос).

**1.1.3. Активност:** Обука вршњачких едукатора- организација едукативно-психолошких радионица које се односе на мирно решавање конфликта, медијацију, толеранција, поштовање различитости, реаговање у ситуацијама насиља и сл.(обуку пролазе ученици првог и другог разреда).

**1.1.4. Активност:** Креирање и имплементација акција/кампања које се односе на превенцију вршњачког насиља у школама.

**1.1.5. Активност:** Промоција пројеката и примера добре праксе локалној заједници.

* ***Евалуација:***

- Носиоци активности: Разредне старешине, Педагог, Директор, Задужени наставници, Ученици.

- Време реализације: Током школске године.

- Критеријум успеха: Ученици су анкетирани и сумирани су резултати; Све заинтересоване стране су информисане о начинима насиља, злостављања и занемаривања; По два ученика првог и другог разреда свих одељења прошла су обуку; Успешно изведене акције у служби превенције насиља; Презентација пројеката и примера добре праксе локалној заједници.

- Извори доказа: Код школског педагога; Евиденција одељенског старешине, записници; Извештај ТЗБ.

**1.2**. **ЗАДАТАК:** Подстицање позитивних ставова и развој социјалних вештина. Подстицање и развијање социјалних вештина код ученика за конструктивно решавење проблема, толерантно понашање, ненасилну комуникацију, солидарност, развијање другарства и сл.

**1.2.1. Активност:** Упознати одељењске старешине са инструментом и методологијом утврђивања социјалног статуса ученика.

**1.2.2. Активност:** Утврдити социјални статус ( ученици другог разреда ).

**1.2.3. Активност:** Идентификовати неприлагођене (одбачене) ученике и направити њихове план подршке.

**1.2.4. Активност:** Индивидуално праћење и формирање досијеа ученика којима је потребна помоћ.

**1.2.5. Активност:** Едукација ученика на часовима одељењског старешине – неговање демократског духа и развијање осећања припадности колективу.

* ***Евалуација:***

- Носиоци активности: Школски педагог; Одељенске старешине.

- Време реализације активности: Новембар сваке школске године; Децембар...; Континуирано...; друго полугође.

- Критеријуми успеха: Одељенске старешине познају методологију рада; Анкетирани ученици другог разреда; Ученици су идентификовани и направљен је план њихове подршке; Идентификованим ученицима се пружанеопходна помоћ; Ученици се едукују социјалним вештинама на часовима одељенске заједнице.

- Извори доказа: Школски педагог; Евиденција одељенских старешина.

**1.3. ЗАДАТАК:** Подршка личном и социјалном развоју ученика.

**1.3.1. Активност:** Омогућити ученицима укљученост у хуманитарни и друштвено-корисног рада с циљем подстицања емпатије (неговање вршњачке помоћи).

**1.3.2. Активност:** Рад на адекватном укључивању ученика у живот и интересе школе, као и у непосредно друштвено окружење.

**1.3.3. Активност:** Наставити и установити нову сарадњу са релавантним установама и стручњацима који раде на промоцији репродуктивног здравља, равноправности полова и хуманих односа.

**1.3.4. Активност:** Подршка и помоћ ученицима при организацији различитих врста културних, музичких, спортских и сличних манифестација и облика дружења.

**1.3.5. Активност:** Анализа урађеног у виду извештаја.

* ***Евалуација:***

- Носиоци активности: Предметни наставници; Педагог; Директор.

- Време реализације: Током школске године.

- Критеријуми успеха: Број ученика који подржава хуманитарне акције и друштвено- корисни рад; Већина ученика је заинтересована за неку ваннаставну активност или учествује у раду неке секције; Остварена сарадња са Дечјим диспанзером, саветовалиштем за младе, НВО, Центром за социјални рад, МУП-ом, Црвеним крстом, ДСЛ-ом и сличним организацијама; Број реализовних културних, музичких, спортских и сличних манифестација на годишњем нивоу; Изваштај говори о реализованим активностима на годишњем нивоу.

- Извор доказа: Извештај.

**7. Образовна постигнућа ученика**

Оцене и успех ученика, квалитет знања, резултати на пријемним и квалификационим испитима, такмичењима, као и мотивисаност код ученика, на просечном су нивоу и остављају простора за напредак и побољшање.

***1. РАЗВОЈНИ ЦИЉ:*** Јавном промоцијом ученика такмичара и њихових постинућа мотивисати и ученике и наставнике на квалитетнији наставни рад.

**1.1. ЗАДАТАК:** Мотивисати ученике за самообразовање и самоучење - промена односа ученика према учењу. Редуковати репродуктивни приступ учењу.

**1.1.1. Активност:** Развијање учениких компетенција за различите облике учења - ученике активно укључујемо у наставни процес и навикавамо на сарадњу путем различитих наставних облика.

**1.1.2. Активност:** Упућивање ученика на шире коришћење литературе и самостални истраживачки рад навикавамо ученике на коришћење различитих извора знања.

**1.1.3. Активност:** Организовати посете установама, институцијама и сајмовима - ученике мотивишемо на практични рад.

**1.1.4. Активност:** Развијање менторских односа ученик-наставник - ученике навикавамо на одговорност и поучавамо самосталности у раду.

**1.1.5. Активност:** Анализа резултата.

* ***Евалуација:***

- Носиоци активности: Предметни наставници; Водитељи секција праве план; Стручна већа.

- Време реализације: Континуирано током школске године; На крају првог и другог полугодишта.

- Критеријуми успеха: Реализација наставе уз активно учешће ученика; Ученици при учењу самостално истражују користећи различите изворе знања; Организоване студијске посете; Ученици су заинтересовани за менторски вид сарадње; Остварена је промена односа ученика према учењу и редукован је репродуктиван приступ учењу.

- Извори доказа: Анализе непосредног увида у наставни процес; Извештаји о раду секција; записници стручних већа.